**SÚŤAŽNÉ PODKLADY**

v rámci obstarávania na predmet zákazky

***„Emulgačný a jemnozrnný bezdotykový rezací systém (priebežný schnell kuter)“***

Prieskum trhu realizovaný podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020 v znení jeho aktualizácie č. 5

(ďalej len „Súťažné podklady“)

Zodpovedný za opis predmetu zákazky, za stanovenie kritérií na vyhodnotenie ponúk, podmienok účasti a obchodných podmienok:

Humenné, dňa 02.04.2024

**Ing. Richard Gavaľa**

konateľ

**Časť I.**

**Všeobecné informácie**

1. Identifikačné údaje:
   1. **Identifikácia prijímateľa/zadávateľa:**

Obchodné meno: ALTHAN, s.r.o.

Sídlo: Chemlonská 1, Humenné 066 01

IČO: 44 352 492

Zastúpený: Ing. Richard Gavaľa – konateľ

1. Predmet zákazky:
   1. **Názov predmetu zákazky:**

*„Emulgačný a jemnozrnný bezdotykový rezací systém (priebežný schnell kuter)“*

* 1. **Druh zákazky:**

Zákazka na dodanie tovaru

* 1. **Podrobné vymedzenie predmetu zákazky:**

Predmetom obstarávania je dodanie, inštalácia, uvedenie do prevádzky a zaškolenie v rámci „Emulgačný a jemnozrnného bezdotykový rezací systém (priebežný schnell kuter)“.

Podrobné vymedzenie predmetu zákazky je uvedené v prílohe č. 2 – Opis predmetu zákazky. Predmetné podklady sú pre všetkých potenciálnych dodávateľov záväzné a nemenné a musia z nich vychádzať pri tvorbe svojej ponuky.

* 1. Predmet zákazky sa nedelí na časti. Ponuka sa predkladá na celý predmet zákazky.
  2. **Forma vzniku záväzku:**

Na základe výsledku tohto obstarávania bude s úspešným dodávateľom uzatvorená Kúpna zmluva podľa ustanovení § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Zmluva“). Návrh Zmluvy tvorí prílohu č. 3 týchto Súťažných podkladov.

* 1. **Lehota viazanosti ponúk** je určená do 31.08.2024.

1. Predpokladaná hodnota zákazky:
2. Predpokladaná hodnota zákazky je stanovená na **55 967,00 eur bez DPH.**
3. **Miesto a lehota dodania predmetu zákazky:**
   1. **Miesto dodania predmetu zákazky:**

Chemlonská 1, Humenné 066 01.

* 1. **Lehota dodania predmetu zákazky:**

Do **6 mesiacov** od nadobudnutia účinnosti Zmluvy.

1. **Zdroj finančných prostriedkov:**
   1. Zákazka bude financovaná:
      1. z prostriedkov štátneho rozpočtu Slovenskej republiky,
      2. z prostriedkov EÚ – PRV SR 2014 – 2020,
      3. z vlastných zdrojov zadávateľa.
   2. Platba za plnenie predmetu zákazky sa bude realizovať formou bezhotovostného platobného styku v mene euro (EUR), bankovým prevodom na účet.
   3. Ďalšie podrobnosti týkajúce sa financovania predmetu zákazky sú uvedené v Prílohe č. 3 týchto Súťažných podkladov – Návrh Zmluvy.
2. **Variantné riešenia:**
3. Neumožňuje sa predloženie variantných riešení.
4. **Podmienky účasti**
   1. Dodávateľ je povinný preukázať:
      1. **Oprávnenie** dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky. Dodávateľ
         1. predloží scan originálu alebo úradne overenej kópie výpisu z obchodného registra, živnostenského registra alebo iného registra, v rámci ktorého má zapísané predmetné oprávnenie, alebo
         2. uvedie vo svojej ponuke link na verejne dostupný register podľa vyššie uvedeného, alebo
         3. uvedie vo svojej ponuke registračné číslo, pod ktorým je zapísaný v Zozname hospodárskych subjektov, ktorý je vedený Úradom pre verejné obstarávanie.

Zadávateľ si skutočnosti podľa bodu 7.1.1.2 a/alebo 7.1.1.3 overí v rámci predmetných registrov/zoznamov.

* + 1. **Zoznam** dodávok tovaru za predchádzajúce tri roky od vyhlásenia zákazky s uvedením cien, lehôt dodania a odberateľov. Zadávateľ požaduje predloženie zoznamu dodávok tovaru, v ktorom dodávateľ uvedie zrealizovanú/é zákazku/y rovnakého alebo obdobného charakteru ako predmet zákazky za predchádzajúce tri (3) roky, a to spätne k dátumu vyhlásenia obstarávania v elektronickom systém JOSEPHINE (t.j. lehotou sa rozumie deň a mesiac), ktorej/ých súhrnná hodnota za uvedené obdobie je minimálne 50 000,- EUR bez DPH.

V prípade, ak uchádzač predkladá zmluvu, ktorej realizácia presahuje rozhodné obdobie, t. j. realizácia danej dodávky (zmluvy) začala pred viac ako tromi rokmi, alebo nebola skončená do vyhlásenia obstarávania, dodávateľ v zozname uvedie zvlášť rozpočtový náklad iba za tú časť dodávky tovaru, ktorá bola realizovaná a fakturovaná v požadovanom období. V prípade, ak dodávky tovarov realizoval dodávateľ ako člen združenia alebo ako subdodávateľ, vyčísli a započíta iba finančný objem, realizovaný ním samotným.

Zoznam uskutočnených dodávok musí obsahovať minimálne:

* 1. identifikáciu odberateľa (obchodné meno a adresa),
  2. názov a stručný opis predmetu zmluvy, z ktorého bude možné posúdiť splnenie podmienky účasti,
  3. zmluvnú cenu zákazky a skutočne vyfakturovanú cenu zákazky v eur bez DPH (v prípade rozdielu medzi zmluvnou a vyfakturovanou cenou sa uvedie dôvod rozdielu),
  4. zmluvný a skutočný termín uskutočnenia predmetu (v prípade rozdielu uviesť dôvod),
  5. meno, funkcia a kontakt na osobu odberateľa, u ktorej si bude možné uvedené údaje overiť.
  6. Potenciálny dodávateľ môže predbežne nahradiť doklady na preukázanie splnenia podmienok účasti technickej spôsobilosti, alebo odbornej spôsobilosti podľa bodu 7.1.2. čestným vyhlásením podľa vzoru uvedeného v prílohe č. 5 týchto Súťažných podkladov, pričom na požiadanie poskytne obstarávateľovi doklady, ktoré čestným vyhlásením nahradil. Potenciálny dodávateľ, ktorý bol vyhodnotený ako úspešný, je povinný pred podpisom zmluvy (zadaním objednávky) predložiť všetky doklady, ktoré predbežne nahradil čestným vyhlásením. Potenciálny dodávateľ doručí doklady obstarávateľovi do piatich pracovných dní odo dňa doručenia žiadosti obstarávateľa o predloženie predmetných dokladov, ak obstarávateľ neurčil dlhšiu lehotu. Ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí.

1. **Zábezpeka**

Neuplatňuje sa.

**Časť II.**

**Vypracovanie a predkladanie ponúk**

1. **Obsah ponuky:**
   1. Zadávateľ požaduje, aby dodávateľ predložil v ponuke nasledovné doklady:
      1. **Doklady preukazujúce splnenie podmienok účasti** podľa bodu 7. týchto Súťažných podkladov;
      2. **Návrh dodávateľa na plnenie kritérií** (podpísaný a opečiatkovaný štatutárnym orgánom dodávateľa), ktorý tvorí Prílohu č. 1 týchto Súťažných podkladov vrátane vyplnenej a podpísanej prílohy č. 1a týchto Súťažných podkladov;
      3. **Opis predmetu zákazky** (vyplnený, podpísaný a opečiatkovaný štatutárnym orgánom dodávateľa), ktorý tvorí prílohu č. 2 Súťažných podkladov;
      4. **Čestné vyhlásenie dodávateľa**, že

* súhlasí s obchodnými podmienkami uvedenými v návrhu Zmluvy a
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu

(vzor čestného vyhlásenia tvorí prílohu č. 4 týchto Súťažných podkladov).

* + 1. **Čestné vyhlásenie k podmienkam účasti** (ak sa uplatňuje) podľa vzoru, ktorý tvorí prílohu č. 5 týchto Súťažných podkladov.

1. **Predkladanie a vyhodnotenie ponúk:**
   1. Dodávateľ je povinný predložiť ponuku s dokladmi podľa bodu 9 týchto Súťažných podkladov, a to najneskôr do **12.04.2024 do 09:00 hod.**
   2. Dodávateľ doručí ponuku prostredníctvom elektronického systému JOSEPHINE.
   3. Cenová ponuka a ďalšie doklady a dokumenty dodávateľa musia byť v slovenskom/českom jazyku a ponuka musí obsahovať najmä technickú špecifikáciu predmetu obstarávania – vyplnenú prílohu č. 2 týchto Súťažných podkladov. Cenová ponuka a ďalšie doklady a dokumenty dodávateľa so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do úradného slovenského jazyka okrem dokladov v českom jazyku.
   4. Cenové ponuky sa predkladajú v mene EUR.

Uchádzač predloží ponuku prostredníctvom elektronického systému JOSEPHINE, ID zákazky: ID: 54818

https://josephine.proebiz.com/sk/tender/54818/summary

* 1. Cenová ponuka dodávateľa musí mať písomnú formu a musí byť potvrdená podpisom štatutárneho orgánu dodávateľa alebo ním poverenej osoby s uvedením dátumu vyhotovenia cenovej ponuky. **Cenová ponuka sa predkladá ako scan originálu dokumentu** – oskenovaný dokument, ktorý bol pôvodne vyhotovený v listinnej podobe.
  2. **Cenová ponuka musí umožniť vyhľadávanie a spracovávanie údajov.** Zadávateľ preto odporúča pripojiť v rámci ponuky okrem scanu dokumentu aj jeho verziu vo formáte .doc (Word) alebo .xlsx (Excel) a pod.
  3. Otváranie a vyhodnotenie ponúk sa uskutoční dňa 12.04.2024 od 09:30 hod. v sídle zadávateľa. Dodávatelia, ktorí predložia ponuku, sa môžu zúčastniť online otvárania ponúk. Vyhodnotenie ponúk je neverejné.

**Časť III.**

**Vyhodnocovanie ponúk**

1. **Kritérium na vyhodnocovanie ponúk**:
   1. Jediným kritériom na vyhodnotenie ponúk je **najnižšia celková cena za dodanie predmetu zákazky v EUR bez DPH,** zaokrúhlená matematicky na 2 desatinné miesta.
   2. Poradie dodávateľov sa určí vyhodnocovaním ponúk, a to porovnaním výšky navrhnutých ponúknutých cien za dodanie predmetu zákazky, vyjadrených v EUR bez DPH, uvedených v jednotlivých ponukách dodávateľov. Úspešný bude ten dodávateľ, ktorý navrhol/požaduje za dodanie predmetu zákazky najnižšiu celkovú cenu v EUR bez DPH. Poradie ostatných dodávateľov sa zostaví podľa predložených ponúk vzostupne od 2 po x, kde x je počet dodávateľov, ktorí predložili ponuku.
   3. V prípade, ak bude cenová ponuka aj napriek pokynom zadávateľa predložená v inej mene ako EUR bude prepočítaná na EUR (kurz prepočtu na EUR zadávateľ prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky v zahraničnej mene dodávateľom a prepočet potvrdí svojím podpisom).
2. **Vyhodnocovanie predložených ponúk:**
   1. Zadávateľ vyhodnotí splnenie požiadaviek na predmet zákazky a splnenie podmienok účasti, až po vyhodnotení ponúk na základe kritériá/kritérií na vyhodnotenie ponúk podľa bodu 11 týchto Súťažných podkladov vrátane vylúčenia konfliktu záujmov u všetkých dodávateľov.
   2. Ak z predložených dokladov dodávateľa nemožno posúdiť ich platnosť, splnenie podmienok účasti alebo splnenie požiadaviek na predmet zákazky, zadávateľ požiada dodávateľa o vysvetlenie alebo doplnenie dokladov v lehote minimálne 5 pracovných dní. Ak vysvetlenie/doplnenie dodávateľ v stanovenej lehote nedoručí alebo, ak aj napriek predloženému vysvetleniu ponuky podľa záverov zadávateľa, nespĺňa podmienky účasti alebo požiadavky na predmet zákazky, zadávateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho dodávateľa v poradí.
   3. Cenová ponuka nesmie byť staršia ako 3 mesiace od vyhlásenia Výzvy na predkladanie ponuky.
   4. Po vyhodnotení ponúk zadávateľ písomne oznámi všetkým dodávateľom, ktorích ponuky sa vyhodnocovali, výsledok vyhodnotenia ponúk, vrátane poradia. Úspešnému dodávateľovi zadávateľ oznámi, že jeho ponuku prijíma. Neúspešnému dodávateľovi zadávateľ oznámi, že neuspel a dôvody neprijatia jeho ponuky. Neúspešnému dodávateľovi v informácii o výsledku vyhodnotenia ponúk zadávateľ uvedie aj identifikáciu úspešného dodávateľa, informáciu o charakteristikách a výhodách prijatej ponuky.
3. **Doplňujúce informácie:**
   1. Zadávateľ si vyhradzuje právo neprijať ani jednu z predložených ponúk v prípade, že predložené ponuky budú nad rámec finančných možností zadávateľa alebo predložené ponuky nebudú spĺňať technické špecifikácie predmetu zákazky, ako napríklad ponuka obsahuje obmedzenia resp. výhrady, ktoré sú v rozpore so špecifikáciou, alebo obsahuje iné množstvá alebo iné predmety ako tie, ktoré sú uvedené v špecifikácií predmetu zákazky, a to z dôvodu vzniku neoprávnených nákladov vo väzbe k projektu.
   2. Všetky náklady spojené s prípravou a predložením ponuky znáša dodávateľ bez finančného nároku voči zadávateľovi.
   3. Dodávateľ sa zaväzuje, že umožní všetkým kontrolným subjektom uplatňovať kontrolu obchodných dokumentov a vecnú kontrolu v súvislosti s realizáciou projektu.
   4. **Odôvodnenie nerozdelenia zákazky na viacero samostatných celkov:** Dôvodom nerozdelenia zákazky na viacero samostatných celkov je skutočnosť, že predmet zákazky tvorí jeden celok. Nerozdelenie zákazky do samostatných celkov nespôsobí obmedzenie riadnej hospodárskej súťaže. Na trhu existuje dostatok subjektov ponúkajúcich tento predmet zákazky. V prípade rozdelenia predmetu zákazky na časti by dochádzalo k neprimerane vysokým nárokom na koordináciu viacerých dodávateľov. Nerozdelením predmetu zákazky na časti sa znižuje riziko časových prieťahov, finančných a personálnych nákladov a dochádza k zabezpečeniu princípu efektívnosti a hospodárnosti.
   5. **Úspešný dodávateľ bude povinný pred podpisom zmluvy:**
      1. **preukázať, že je zapísaný v Registri partnerov verejného sektora, a to v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov,**
      2. predložiť údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

**Prílohy:**

Príloha č. 1 – Návrh na plnenie kritérií

Príloha č. 1a – Rozpočet

Príloha č. 2 – Opis predmetu zákazky

Príloha č. 3 – Návrh Zmluvy

Príloha č. 4 – Čestné vyhlásenie

Príloha č. 5 – Čestné vyhlásenie k podmienkam účasti